17 KHOLISEHA KA MOLIMO Na u moetsalibe? Na hloko ea hao e khōlō, u a tseba ha Molimo o ka bitsa, kajeno, u tla be u lahlehile? Na u mongala o balehang Molimo? Me u itseba u le setho sa kereke e itseng, empa u itseba u sa loka? Letsoalo la hao le a u joetsa, ho latèla Lentsoe, hore ha u a loka. Me u a hloka. U se ke oa lumella mantsoe ana ho oela mobung o meutloa, kapa majoeng, lipelōng tsa majoe. A ke a oele mobung o motle, o nonneng. 124 Ha u kula me u ngaka e u tlaleha u ke ke oa fola, me u tšepisa Molimo ho Mo sebeletsa matsatsi ohle ho phela ha hao, u bile u kholisèhile hoba Ke Molimo, tloo u phethise hloko ea Hae. Haeba u hloka, na pele u ke ke oa phahamisetsa Molimo letsoho la hao, le reng u hloka ho hong? Molimo a u hlohonolofatse. Ha re rapeleng. 125 Oho Morena, ruri mokana ke eme sefaleng sena hoseng hona, ke tseba ho se le le leng la matsoho ao le beng le ka phahama U sa le tsebe, hoba Uena u Molimo. U boletse, Na lirōbele tse ngata ha li rekisoe ka peni tse peli? Na le fetisa serōbele ha kakang! Hakakang U bone matsoho a bomotho bao ba busoang ke ho shoa, ba shoetsoeng ke Mora oa Hao Jesu! Hakakang U bone matsoho a bona ho feta kamoo U bonang serōbele, hola se ka oa hoseng hona! Kea kholoa, tosene ea lirōbele, e ke ke ea rekisoa ka peni hoseng hona, hoba ho se mang ea li batlang. Me ho li pata ekaba bothata. Empa U tseba se seng le se seng; U tseba lesiba ka leng meleng oa tsona. U tseba moriri o mong le o mong o hlohong ea rōna. 126 Oho Morena, arabèla thapelo. Ba ke ba kholisèhe, hoseng hona, hore U Molimo, me Ke Moea oa Hao. Laela bonthithi le mahali-hali a borapeli ba letsatsi lena la joale a fōfōrehe ho bona, ho re, Oh, ke setho sa kereke e itseng. Molimo, hoo ho nyamele kelellong ea bona, hona joale. Motsotsong o le mong oona, ba qhautse khabanyo ea Bophelo Bosafeleng. Me ke moo ba tla batla me ba Bo lapele, ho tseba seo Molimo o leng sona, me ba kholisèhile hobane O teng. O boloka Lentsoe la Hae. 127 Ho moetsalibe, ba bake ka potlako, ba itokisetse kolobetso ka Lebitso la Jesu Kreste. Me U tšepisitse hore U tla ba nea Moea o Halalelang. U e buile, Morena. U boloka tšepiso ea Hao. 128 O teng mongala o kholisèhileng hore U Molimo, me ba hlahlathètse hole. Ba ke ba khutle kajeno, hobane U boletse, Leha libe tsa lona li ka ba bofubelu ba sekarelata, li tla soeufala sa lehloa. Li le bofubelu ba krimsone, li tla soeufala sa boea. 129 Me ha ba kulang ba le teng, ba elelloe hore U Molimo. U boloka Lentsoe la Hao. U tšoanetse ho boloka Lentsoe la Hao. Ere ba sa ithobatsa, ka Ole ea bona, Moea o ka ho bona o ba kholisang o re ba a lumela. Me ebile, hape, ka Lentsoe, Bohobe ba Bophelo bo tsoileng, Kreste; bo hailetsoeng bona, ka har a Testamente ea Khale; le ka har a Testamente e Ncha, ho Mo